KURZUS: Áruszállítási technológiák

MODUL: Vizi áruszállítás

8. lecke: A linerhajózás főbb útvonalai

| Cél: A tananyag célja, hogy a hallgató megismerje a linerhajózás főbb irányait, a fontosabb liner hajózási útvonalak jellemzőit.
Követelmények: Ön akkor sajátította el megfelelően a tananyagot, ha képes
felsorolni a linerhajózás három fő irányát; felsorolásból kiválasztani a fiatalabb konténerszállító hajók kapacitását; ábra alapján megnevezni a fő linerhajózási útvonalakat.
Időszükséglet: A tananyag elsajátításához körülbelül 60 percre lesz szüksége.
Kulcsfogalmak
Atlanti-óceáni útvonal Indiai-óceáni útvonal Csendes-óceán útvonal
Általános tudnivalók
Jegyezze meg a vonalhajózás jellemzőit! Jegyezze meg a vonalhajózás három fő irányát!
A vonalhajózás (linerhajózás) korábban szinte csak vegyes árukat, darabárut fuvarozott, viszont napjainkban a termékek fuvarozása leginkább konténerekkel történik. Nem ritka az ömlesztett áruk konténerben fuvarozása sem.
Egyik fő iránya Nyugat-Európa, az ott sűrűn elhelyezkedő kikötőkből indulnak ki a sugárszerűen szétágazó interkontinentális vonalak Észak-, Közép- és Dél-Amerika keleti partja felé.
A másik fő irány Nyugat- és Dél-Európából a Szuezi-csatornán, az Ádeni-szoroson keresztül Dél-Ázsiába, onnét a Távol-keletre (Japánba) vezet. Ennek délkeleti mellékága az Indiai-óceánon át Ausztráliába tart.
A harmadik fő irány a Távol kelet (Japán) és Észak-Amerika partjai közötti összeköttetést szolgálja.
Az előzőeken kívül fontos még a Dél-Afrika és Ausztrália, az Észak-Amerika és Dél-Amerika közötti vonal. A többiek már általában a kontinensen belüli tengerhajózási kapcsolatot szolgálják, vagy ráfűződnek a fővonalakra, így az interkontinentális összeköttetés részét alkotják.
Figyelje meg az alábbi ábrán, hogy hogyan nőtt az idők során a konténerszállító hajók mérete! Jegyezze meg, átlagosan mekkora fiatalabb konténerszállító hajók kapacitása TEU-ban kifejezve!
A konténerszállító hajók generációi (forrás: Dept. of Global Studies &Geography, Hofstra University)
8.1. ábra
A fenti ábrán megfigyelhető, hogy a liner hajózásnál használt konténerhajók legfiatalabb generációja átlagosan 11000-14000 TEU szállítására alkalmas.
A fontosabb liner hajózási útvonalak
tekintse át, melyek a legfontosabb liner hajózási útvonalak! Keresse meg a lenti tárképen ezeket az útvonalakat!
1. Atlanti-óceán
a) | A Nyugat-Európa - Észak-Amerika közötti tengerhajózási útvonal
b) | A Nyugat-Európa-Mexikói-öböl közötti tengerhajózási útvonal
c) | A Nyugat-Európa - Panama-csatorna közötti tengerhajózási útvonal
d) | Az USA - Dél-Amerika K-i partjai közötti tengerhajózási útvonal
2. Indiai-óceán
a) | A Japán - Európa közötti tengerhajózási útvonal
b) | Az Ausztrália - Cape Town - Európa közötti tengerhajózási útvona
3. Csendes-óceán
a) | A Panama - San Francisco - japán közötti tengerhajózási útvonal
b) | A Panama - Honolulu - Japán közötti tengerhajózási útvonal
c) | A Panama - Ausztrália (Új-Zéland) közötti tengerhajózási útvonal
A főbb liner hajózási útvonalak
8.2. ábra
Az alábbi ábrán egy liner-hajózással foglalkozó szállítmányozó vállalat körjárata látható:
Körjárat a liner hajózási útvonalakon
8.3. ábra

| Önellenőrző kérdések
1. Sorolja fel a vonalhajózás három fő irányát!
2. Átlagosan mekkora fiatalabb konténerszállító hajók kapacitása TEU-ban kifejezve!
| 1 000-2 500
| 1 100-1 450
| 11 000-14 500
| 110 000-145 000
3. Határozza meg, hogy a betűk mely liner hajózási útvonalakat jelölik az ábrán! A Panama - Ausztrália (Új-Zéland) közötti tengerhajózási útvonal: Az Ausztrália - Cape Town - Európa közötti tengerhajózási útvonal: A Panama - San Francisco - japán közötti tengerhajózási útvonal: A Nyugat-Európa - Észak-Amerika közötti tengerhajózási útvonal: Az USA - Dél-Amerika K-i partjai közötti tengerhajózási útvonal: