KURZUS: Áruszállítási technológiák

MODUL: Légi áruszállítás

11. lecke: Áruszállító repülőgépek és egységrakomány képző eszközök

| Cél: A tananyag célja, hogy a hallgató megismerje a különböző áruszállító gépek sajátosságait. Legyen tisztában a légi fuvarozásban alkalmazott egységrakomány-képző eszközökkel.
Követelmények: Ön akkor sajátította el megfelelően a tananyagot, ha képes
felsorolni a légi áruszállító járművek csoportjait, a légi árufuvarozás egységrakomány-képző eszközeinek jellemzőit; ULD fogalmát, kategóriáit
Időszükséglet: A tananyag elsajátításához körülbelül 30 percre lesz szüksége.
Kulcsfogalmak
repülőgép repülőgép konténer ULD egységrakomány-képző
Áruszállító repülőgépek
Jegyezze meg az áruszállító repülőgépek csoportjait!
A légi áruszállítás járműveinek csoportosítása:
merevszárnyú repülőgépek az utasforgalomból kivont, légi áruszállításra átalakított személyszállító gépek személy- és áruszállításra is alkalmas repülőgépek áruszállító repülőgépek (kifejezetten áruszállításra kifejlesztve) helikopterek
Áruszállító repülőgép
11.1. ábra
Egységrakomány-képző eszközök
Jegyezze meg a légi egységrakomány képző eszközök jellemzőit és a különböző kategóriákat!
A légi árufuvarozás hagyományosan és a legutóbbi időkig kizárólag a korlátozott szállító kapacitású repülőgépek rakodóterében történt. A ki- és berakodás minimális gépi eszköz igénybevételével, többszöri átrakással, árumozgatással, gyakorlatilag manuálisan történt, ami magas szinten tartotta a kezelési munkaköltségeket, a sérülés veszélyét és a hibák lehetőségét.
Ma már a legkorszerűbb és széles törzsű gépek ún. "kivehető rakterével", az egységrakomány képző eszközökkel, az Unit Load Device-szal, az ULD-vel továbbítják a küldemények nagy részét.
Az ULD fogalma magában foglalja a repülőgép palettákat, a rögzítő hálókat, a "nem strukturált igloo"-kat (palettára épített erősítés nélküli konténer), és a "repülőgép-konténereket" (ezek szerkezetileg megerősítettek).
A palettákat úgy kell megrakni, hogy a gép belső kontúrjának megfeleljen, ill. a rendelkezésre álló térfogat optimálisan legyen kihasználva.
Üres ULD forrás: http://upload.wikimedia.org/wikipedia/commons/e/eb/Nippon-Sharyo_LD-3V_ULD_001.JPG)
11.2. ábra
Egy repülőgép típushoz többféle ULD használható, de nem mindegyik és egy ULD többféle repülőgéphez használható, de nem mindegyikhez.
ULD-ket a légitársaságok a IATA nyilvántartásban regisztráltatják. Minden további nyilvántartás, keresés, azonosítás ezek alapján történik. Bárhol fellelt ULD-ről meg lehet állapítani, hogy melyik légitársaságé.
ULD kategóriák:
szabvány repülőgép konténer szabvány felsőfedélzeti konténer nem repülőgép konténer nem szabvány repülőgép konténer nem szabvány felsőfedélzeti konténer nem szabvány repülőgép konténer nem szabvány repülőgép paletta háló lószállító konténer hőszigetelt nem erősített igloo szarvasmarha szállító konténer hőszigetelt nem szabvány konténer szabvány repülőgép palettaháló szabvány repülőgép paletta hőszigetelt szabvány repülőgép konténer megerősített igloo-másféle ajtó gépkocsi szállító eszköz
Áruszállító repülőgép belső kialakítása (forrás: airlinereporter.com)
11.3. ábra

| Önellenőrző kérdések
1. Az ULD fogalma magában foglalja:
| A repülőgép-palettákat.
| A rögzítőhálókat.
| A repülőgép-konténereket.
2. Sorolja fel a légi áruszállító gépek csoportjait!
3. Válassza ki az igaz állításokat!
| ULD-ket a légitársaságok a IATA nyilvántartásban regisztráltatják.
| Egy repülőgép típushoz csak egyféle ULD használható.
| A palettákat úgy kell megrakni, hogy a gép belső kontúrjának megfeleljen.